Document ID: /roh_data/filtered/fineweb-2-filterrobots_roh.jsonl.gz/32562

Il center da huricans american ha degradà Michael da stgalim 5 sin stgalim 1. Tuttina ha el chaschunà grondas devastaziuns. Tenor las autoritads èn passa 310'000 chasadas e fatschentas senza electricitad en la regiun. En la Florida è in um vegnì sturnì d'ina planta ch'è crudada enturn.
Il hurican era fruntà mesemna cun spertadads dal vent da fin a 250 kilometers l'ura sin terra franca. Al hurican han pia mancà be 2 kilometers l'ura spertadad per vegnir auzà sin il stgalim il pli ferm, 5.
Blers restads a chasa empè d'ir en segirezza
Las autoritads avevan supplitgà bleras persunas da bandunar lur dachasa e dad ir en segirezza. Blers na sajan dentant betg suandads la supplica. Il guvernatur, Rick Scott è stà trumpà da la populaziun.
RR novitads 06:00